CELEX: 22006D0041
Language: et
Date: 2006-03-10 00:00:00
Title: EMP ühiskomitee otsus nr 41/2006,  10. märts 2006 , millega muudetakse Euroopa Majanduspiirkonna lepingu protokolli nr 31 koostöö kohta teatavates valdkondades väljaspool nelja vabadust

1.6.2006   
            
            
               ET
            
            
               Euroopa Liidu Teataja
            
            
               L 147/64
            
         EMP ÜHISKOMITEE OTSUS
   
   nr 41/2006,
   10. märts 2006,
   millega muudetakse Euroopa Majanduspiirkonna lepingu protokolli nr 31 koostöö kohta teatavates valdkondades väljaspool nelja vabadust
   EMP ÜHISKOMITEE,
   võttes arvesse Euroopa Majanduspiirkonna lepingut, mida on muudetud Euroopa Majanduspiirkonna lepingut kohandava protokolliga, edaspidi “leping”, eriti selle artikleid 86 ja 98,
   ning arvestades järgmist:
   
               (1)
            
            
               Lepingu protokolli 31 muudeti EMP ühiskomitee 8. juuli 2005. aasta otsusega nr 107/2005. (1)
               
            
         
               (2)
            
            
               On asjakohane laiendada lepinguosaliste koostööd nii, et see hõlmab Euroopa Parlamendi ja nõukogu 21. aprilli 2004. aasta otsust 2004/387/EÜ üleeuroopaliste e-valitsuse teenuste koostalitusvõimelise osutamise kohta riiklikele haldusorganitele, ettevõtetele ja kodanikele (IDABC). (2)
               
            
         
               (3)
            
            
               Seetõttu tuleks muuta lepingu protokolli 31, et kõnealune laiendatud koostöö saaks alata 1. jaanuarist 2006,
            
         ON TEINUD JÄRGMISE OTSUSE:
   Artikkel 1
   Lepingu protokolli 31 muudetakse vastavalt käesoleva otsuse lisa sätetele.
   Artikkel 2
   Käesolev otsus jõustub päeval, mis järgneb EMP ühiskomitee viimasele teavitamisele vastavalt lepingu artikli 103 lõikele 1. (3)
   
   Seda kohaldatakse alates 1. jaanuarist 2006.
   Artikkel 3
   Käesolev otsus avaldatakse Euroopa Liidu Teataja EMP osas ja EMP kaasandes.
   
      Brüssel, 10. märts 2006
      
         
            EMP ühiskomitee nimel
         
         
            eesistuja
         
         R. WRIGHT
         
      
   
   
      (1)  ELT L 306, 24.11.2005, lk 45.
   
      (2)  ELT L 144, 30.4.2004, lk 65, parandus ELTs L 181, 18.5.2004, lk 25.
   
      (3)  Põhiseadusest tulenevad nõuded on nimetatud.
   
      LISA
      Lepingu protokolli 31 artiklit 17 (haldusasutustevaheline telemaatiline andmevahetus (IDA)) muudetakse järgmiselt.
      
                  (a)
               
               
                  Pealkiri asendatakse järgmisega:
                  “Telemaatiline andmevahetus”.
               
            
                  (b)
               
               
                  Lõike 1 tekst asendatakse järgmisega:
                  “EFTA riigid osalevad alates 1. jaanuarist 1997 lõike 5 punktis a osutatud ühenduse programmidega hõlmatud kavades ja tegevuses vastavalt käesoleva protokolli 3. liites esitatud töökavale, ja alates 1. jaanuarist 2006 lõike 5 punktis b osutatud ühenduse programmidega hõlmatud kavades ja tegevuses sellisel määral, mil need kavad ja tegevus aitavad kaasa muule koostööle lepingupoolte vahel.”
               
            
                  (c)
               
               
                  Lõikes 2 asendatakse sõna “programm” sõnaga “programmid” ning väljend “lõikes 4” asendatakse väljendiga “lõikes 5”.
               
            
                  (d)
               
               
                  Lõikes 3 asendatakse väljend “lõikes 4” väljendiga “lõikes 5a”.
               
            
                  (e)
               
               
                  Lõike 3 järele lisatakse järgmine lõige:
                  “4.   EFTA riigid osalevad lõike 5 punktis b osutatud programmi raames tehtava koostöö algusest peale täiel määral ja hääleõiguseta üleeuroopaliste e-valitsusteenuste komitee (PEGSCO) EMPga seotud tegevuses (see komitee abistab Euroopa Komisjoni kõnealuse programmi elluviimisel, haldamisel ja arendamisel), kui tegemist on selle programmi kavadega, mis käsitlevad EMPd.”
               
            
                  (f)
               
               
                  Lõige 4 nummerdatakse ümber lõikeks 5.
               
            
                  (g)
               
               
                  Lõikesse 5 lisatakse esimese taande ette järgmine tekst:
                  
                              “a)
                           
                           
                              arvestades, et osalus algab 1. jaanuarist 1997:”
                           
                        
            
                  (h)
               
               
                  Lõike 5 lõppu lisatakse järgmine tekst:
                  
                              “b)
                           
                           
                              arvestades, et osalus algab 1. jaanuarist 2006:
                              
                                          —
                                       
                                       
                                          
                                             32004 D 0387: Euroopa Parlamendi ja nõukogu otsus 2004/387/EÜ, 21. aprill 2004, üleeuroopaliste e-valitsuse teenuste koostalitusvõimelise osutamise kohta riiklikele haldusasutustele, ettevõtetele ja kodanikele (IDABC; ELT L 144, 30.4.2004, lk 65), mida on parandatud ELTs L 181, 18.5.2004, lk 25).”